קטת נמקוואה (שם מדעי: Pterocles namaqua) היא מין של עוף דמוי-יונה החי במדבריות דרום מערב אפריקה.
הקטה היא עוף קרקע עגלגלה בגווני חום שונים. אורכה עד 28 ס"מ ולזכר גרון בולט בצבע חום-לבן וכנפיים בעלי נקודות צהובות בולטות. קל להתבלבל בין מין זה לקטה מפוספסת (Pterocles bicinctus) או לקטת ברצ'ל (Pterocles burchelli).
הקטה חיה בטבע באנגולה, נמיביה, בוצוואנה, זימבבואה, לסוטו ודרום אפריקה בעיקר באזורים יבשים ומדבריות. היא נפוצה באתרים של חול קשה או רך וכן בין עשבים נמוכים וקוצים. חלק מהאוכלוסיות כמו הצפוניות יציבות, אך הדרומיות נודדות צפונה לעבר נמיביה ובוצוואנה. אלו עופות חברותיים מאוד ששותים יחדיו במים בקבוצות של עשרות ואף מאות והם עושים את זה בשעות הבוקר המוקדמות. לאחר מכן הם מתפזרים לקבוצות קטנות המחפשות מזון במדבר.
הקטות מחפשות את מזונם על ידי המקור שלהם וגם מרימות סלעים לשם כך. הן ניזונות בעיקר מאבקה וגם מזרעים, עלים, פרחים, פירות קטנים, רכיכות וחרקים.
הן מפורסמות עקב חזה הזכרים היכול לשאוב מים ולעוף עם כמות המים לעבר האפרוחים שישתו מנוצות החזה. האפרוחים גדלים במהירות, תוך שלושה שבועות הם מגדלים נוצות מלאות, ולאחר שלושה שבועות נוספים הם יכולים לעוף.
טורפיהם העיקריים הם עופות דורסים כמו בז נודד, נץ אפור או עיט גמדי וכן תנים, חתולים ונחשים. הקטנים נטרפים בעיקר על ידי נמיות.
אוחזר מתוך "https://he.wikipedia.org/w/index.php?title=קטת_נמקוואה&oldid=26581422"
דף זה נערך לאחרונה ב־22:49, 26 באוקטובר 2019.